Hanna Öberg

**Hanna Öberg**, rođena 2. novembra 1995. u Kiruni je švedska biatlonka, dvostruka olimpijska pobjednica i trostruka svjetska prvakinja u biatlonu.

## Karijera 
### Olimpijske igre 
Hanna Öberg je nastupila tri puta na Zimskim olimpijskim igrama: na ZOI 2018, ZOI 2022. i ZOI 2026. Osvojila je dvije zlatne i dvije srebrne medalje. Prvu zlatnu medalju osvojila je na ZOI 2018. u utrci na 15&nbsp;km, kada je bez promašaja bila brža 24.7&nbsp;s iza drugoplasirane slovačke biatlonke Anastasije Kuzmine, koja je završila utrku s dva promašaja. Prvu srebrnu medalju osvojila je na ZOI 2018. u štafeti s Annom Magnusson, Monom Brorsson i Linn Gestblom, kada su sa zaostatkom od 10.7&nbsp;s bili sporiji od pobjedničke bjeloruske štafetu u sastavu: Nadzeja Skardzina, Irina Krjuko, Dinara Alimbekava i Darja Domračeva. Na ZOI 2022. osvojila je drugu zlatnu medalju u štafeti s Monom Brorsson, Linn Gestblom i Elvirom Öberg, kada su s prednošću od 12.0&nbsp;s bili brži od drugoplasirane ruske štafetu, koja je zbog kazne Ruskom biatlonskom savezu, nastupila po imenom Ruski olimpijski komitet u sastavu: Irina Kazakevič, Kristina Rezcova, Svjetlana Mironova i Uljana Nigmatulina. Drugu srebrnu osvojila je na ZOI 2026. u štafeti s Annom Magnusson, Linn Gestblom i Elvirom Öberg, kada su sa zaostatkom od 51.3&nbsp;s bili sporiji od pobjedničke francuske štafetu u sastavu: Camille Bened, Océane Michelon, Lou Jeanmonnot i Julia Simon.

### Svjetska prvenstva 
Nastupila je na sedam Svjetskih prvenstava od SP 2017. do SP 2025. Osvojila je tri zlatne, četiri srebrne i sedam bronzanih medalja. Prvu zlatnu medalju osvojila je na SP 2019. u utrci na 15&nbsp;km, kada je bez promašaja i prednošću od 23.6&nbsp;s bila brža od drugoplasirane Lise Vittozzi; dva dana kasnije osvojila je prvu bronzanu sa Sebastianom Samuelssonom u pojedinačnoj štafeti sa zaostatkom od 20.0&nbsp;s u odnosu na pobjedničku norvešku štafetu u sastavu Marte Olsbu Røiseland i Johannes Thingnes Bø; te dva dana kasnije prvu srebrnu u štafeti s Annom Magnusson, Monom Brorsson i Linn Persson. Drugu bronzanu medalju osvojila je na SP 2020. u utrci masovnog starta, kada je s tri promašaja i zaostatkom od 26.1&nbsp;s bila sporija od pobjednice Marte Olsbu Røiseland; treću na SP 2021. sa Sebastianom Samuelssonom u  pojedinačnoj štafeti sa zaostatkom od 22.6&nbsp;s u odnosu na pobjedničku štafetu Franucke u sastavu: Antonin Guigonnat i Julia Simon; četvrtu u mješovitoj štafeti s 
Sebastianom Samuelssonom, Martinom Ponsiluomom i Linn Persson. Na istom prvenstvu osvojila je drugu srebrnu medalju u  utrci na 15&nbsp;km, kada je s jednim promašajem i zaostatkom od 27.9&nbsp;s bila sporija od pobjednice Markéte Davidove. Najuspješnija je bila na SP 2023, gdje je osvojila četiri medalje: drugu srebrnu u utrci na 7,5&nbsp;km, kada je bez promašaja i zaostatkom od 2.2&nbsp;s bila sporija od pobjednice Denise Herrmann-Wick; drugu zlatnu u utrci na 15&nbsp;km, kada je s jednim promašajem i prednošću od 10.3&nbsp;s bila brža od drugoplasirane Linn Gestblom; petu bronzanu medalju u štafeti s Annom Magnusson, Linn Gestblom i Elvirom Öberg; te treću zlatnu u utrci masovnog starta, kada je s dva promašaja i prednošću od 4.8&nbsp;s bila brža od drugoplasirane Ingrid Landmark Tandrevold. Na SP 2024. u štafeti s Annom Magnusson, Linn Gestblom i Elvirom Öberg, osvojila je četvrtu srebrnu, a u mješovitoj štafeti s Sebastianom Samuelssonom, Martinom Ponsiluomom i Elvirom Öberg šestu bronzanu medalju sa zaostatkom od 1:01.7&nbsp;min u odnosu na francusku štafetu u sastavu: Éric Perrot, Quentin Fillon Maillet, Justine Braisaz-Bouchet i Julia Simon. Na SP 2025. osvojila je sedmu bronzanu u štafeti s Ellom Halvarsson, Annom Magnusson i Elvirom Öberg.

### Svjetski kup 
Prvi nastup u Svjetskom kupu bio joj je u sezoni 2016/17. 27. novembra 2016. u švedskom Östersundu u utrci mješovite štafete, kada je s Annom Magnusson, Jesperom Nelinom i Fredrikom Lindströmom  osvojila šesto mjesto. U pojedinačnim utrkama pobijedila je deset puta, a u štafeti osam puta.

## Privatni život 
Njena mlađa sestra Elvira je švedska biatlonka.

## Napomene 
## Reference
## Vanjski linkovi
* 

Kategorija:Rođeni 1995.
Kategorija:Biografije, Kiruna
Kategorija:Švedski biatlonci
Kategorija:Švedski olimpijci u biatlonu
Kategorija:Biatlonci na Zimskim olimpijskim igrama 2018.
Kategorija:Biatlonci na Zimskim olimpijskim igrama 2022.
Kategorija:Biatlonci na Zimskim olimpijskim igrama 2026.
Kategorija:Osvajači zlatne medalje na Olimpijskim igrama (Švedska)
Kategorija:Osvajači srebrne medalje na Olimpijskim igrama (Švedska)
Kategorija:Osvajači medalja na Zimskim olimpijskim igrama 2018.
Kategorija:Osvajači medalja na Zimskim olimpijskim igrama 2022.
Kategorija:Osvajači medalja na Zimskim olimpijskim igrama 2026.
Kategorija:Svjetski prvaci u biatlonu
Kategorija:Osvajači medalja na Svjetskim prvenstvima u biatlonu
Kategorija:Aktivni biatlonci
Kategorija:Živi ljudi